രാജ്യത്ത് വിതരണം ചെയ്തതത് 97 കോടിയിലധികം ഡോസുകള് സംസ്ഥാനങ്ങള് ഉപയോഗിക്കാതെ ശേഷിക്കുന്നത് എട്ട് കോടിയോളം വാക്സിന് ന്യൂഡല്ഹി: രാജ്യത്തെ എല്ലാ സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കുമായി 97 കോടിയിലധികം വാക്സിന് ഡോസുകള് വിതരണം ചെയ്തതായി കേന്ദ്ര ആരോഗ്യമന്ത്രാലയം. കുത്തിവെയ്പ്പിന് ഉപയോഗിക്കാത്ത എട്ട് കോടിയിലധികം വാക്സിന് ഡോസുകള് ഇപ്പോഴും സംസ്ഥാനങ്ങളുടെ കൈവശമുണ്ടെന്നും ആരോഗ്യമന്ത്രാലയം അറിയിച്ചു. ഇതിനോടകം രാജ്യത്ത് 95.8 കോടി വാക്സിന് ഡോസുകളാണ് ആളുകള് സ്വീകരിച്ചിട്ടുള്ളത്. ജനുവരി 16ന് തുടങ്ങിയ രാജ്യവ്യാപക കൊറോണ പ്രതിരോധ കുത്തിവെയ്പ്പിന്റെ ഭാഗമായി 18 വയസിന് മുകളിലുള്ള 70 ശതമാനത്തിലധികം പേര് വാക്സിനേഷന് നടത്തിയിരുന്നു. ഏതാനും ദിവസങ്ങള്ക്കുള്ളില് 100 കോടി വാക്സിന് ഡോസുകള് രാജ്യത്ത് വിതരണം ചെയ്ത് പ്രതിരോധ കുത്തിവെയ്പ്പില് ഇന്ത്യ വീണ്ടും നാഴിക കല്ലുകള് പിന്നിടുമെന്നും കേന്ദ്ര ആരോഗ്യമന്ത്രി മന്സൂഖ് മാണ്ഡവ്യ വ്യക്തമാക്കി. സെപ്റ്റംബര്, ഒക്ടോബര് മാസങ്ങളില് പ്രതിദിനം അരക്കോടിയിലധികം ഡോസുകളാണ് രാജ്യത്ത് ആളുകള് സ്വീകരിച്ചിരുന്നത്. പല ദിവസങ്ങളിലും ഇത് ഒരു കോടിയും പിന്നിട്ടിരുന്നു. കൊറോണയെ പ്രതിരോധിക്കുന്നതിനായി പരമാവധി വേഗത്തില് എല്ലാവരിലേക്കും വാക്സിന് എത്തിക്കുകയെന്ന നയമാണ് സര്ക്കാര് സ്വീകരിച്ചത്. നിരന്തരമായ പോരാട്ടത്തിനൊടുവില് രണ്ടാം തരംഗത്തെ നിയന്ത്രണ വിധേയമാക്കാന് കഴിഞ്ഞതായി ആരോഗ്യ വിദഗ്ധര് ചൂണ്ടിക്കാട്ടുന്നു. അതേസമയം ജാഗ്രത കൈവിടരുതെന്നും മൂന്നാം തരംഗത്തെ നേരിടാന് സജ്ജരായിരിക്കണമെന്നുമാണ് സര്ക്കാരിന്റെ നിര്ദേശം. കഴിഞ്ഞ 24 മണിക്കൂറിനിടെ 15,000ത്തില് താഴെ രോഗികളാണ് രാജ്യത്ത് റിപ്പോര്ട്ട് ചെയ്തത്. 14,313 പേര്ക്കാണ് രോഗം സ്ഥിരീകരിച്ചത്. കഴിഞ്ഞ ഏഴ് മാസത്തിനിടെ പ്രതിദിന രോഗികള് ഇത്രയേറെ കുറയുന്നത് ആദ്യമായാണ്. നിലവില് രണ്ടേകാല് ലക്ഷത്തിന് താഴെ രോഗികള് മാത്രമാണ് രാജ്യത്ത് ചികിത്സയില് കഴിയുന്നത്.